इस ब्लॉग पर केवल ऐसी ख़बरें लेने की कोशिश है जिनकी चर्चा कम हुई है। यह बहुभाषी मंच एक कोशिश है भोजपुरी और मैथिली फ़िल्मों से जुड़ी ख़बरों को भी एक साथ पेश करने की। आप यहां क्रॉसवर्ड भी खेल सकते हैं।
Tuesday, December 15, 2009
पूर्वांचल बने के चाहीःमनोज तिवारी
दैनिक भास्कर में 15 दिसम्बर,2009 के छपल खबर के मुताबिक, आपन भोजपुरी अमिताभ बच्चन मनोज तिवारी के कहनाम बा कि पूर्वांचल राज्य बने के चाहीं। रउआ के ध्यान होई कि मनोज भईया समाजवादी पार्टी के टिकट पर गोरखपुर से लोक सभा चुनाव लड़ले रहलन। मगर उहे सपा उत्तर प्रदेश के बंटवारा के खिलाफ बा। जब एह बाबत उनुका से पूछल गईल कि जब उत्तर प्रदेश के बंटवारा के मसला पर सपा अउर अमर सिंह सख्त खिलाफ बाड़ें,तs रउआ पूर्वाचल राज्य के गठन के समर्थन कइसे कर रहल बानी। एह पर उनुकर जवाब रहे कि जवन पूर्वाचल अउर भोजपुरी के बात करिहें,उहे हमार दिल पर राज करिहें। मनोज भईया ईहो कहलन कि सपा चाहे जे सोचे, ई उनुकर व्यक्तिगत सोच बा कि विकास के खातिर पूर्वांचल राज्य के निर्माण हर हाल में होखे के चाहीं। उनुकर इहो कहनाम रहे कि ऊ एह मुद्दा पर अमर सिंह से मिलि कए उनुका के समझइहें-बुझइहें कि विकास के खातिर पूर्वाचल राज्य केतना जरूरी बा।
hin_Deva eng_Latn bho_Deva bho_Deva